**Ispita**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Este primăvară, soare

şi merii sunt albi de floare.

Dinspre livezi te îmbie

un parfum ce se transformă

în suc dulce-acrişor,

avâd aromă de măr.

Peste vară, merişoare

mai întâi verzi la culoare

se transformă într-o noapte,

în merele acum coapte.

Mărul galben îl îmbie

sub a arşiţei văpaie,

setea-i pârjoleşte trupul

şi Adam doarme pe-o claie.

Se trezeşte şi zăreşte

mărul auriu din pom

şi fără sa stea pe gânduri

îl înhaţă – măi, ce om!

Mărul îi rămâne-n gât,

deşi Adam tot înghite,

o sa vadă lumea-ntreagă

ce-ai făcut pe negândite!

Într-o altă poieniţă,

Eva cade în ispită

şi culege două mere,

dar precaută, chitită,

le ascunde sub cămaşă

să nu fie oropsită...

Merele sunt parfumate,

acrişoare, mari şi roşii –

că se văd de la distanţă

şi îmbie pofticioşii.

Adam o vede pe Eva

- jos în vale, la izvoare

şi-l cuprinde marea sete

văzându-i merele-n zare.

De sub tufe lunecând,

într-un măr-domnesc se suie

şarpele chitit să-i facă

- fructul oprit să-l înceapă.

Se preface că nu ştie

şi să-ncerce îi îmbie,

cu un mare măr-domnesc,

pe cei doi ce nu-ndrăznesc.

Pentru mărul roşu, mare,

calcă porunca-n picioare...

Mai târziu, pe luna plină,

Eva si Adam suspină,

dar suspină de plăcere

– a-nceput luna de miere,

chiar acolo, jos, pe-o claie,

în grădina lui tataie...